CELEX: 62014TN0580
Language: sk
Date: 2014-08-04 00:00:00
Title: Vec T-580/14: Žaloba podaná 4. augusta 2014 – Aduanas y servicios Fornesa/Komisia

15.9.2014   
            
            
               SK
            
            
               Úradný vestník Európskej únie
            
            
               C 315/70
            
         Žaloba podaná 4. augusta 2014 – Aduanas y servicios Fornesa/Komisia
   (Vec T-580/14)
   2014/C 315/115
   Jazyk konania: španielčina
   
      Účastníci konania
   
   
      Žalobkyňa: Aduanas y servicios Fornesa, SL (Lleida, Španielsko) (v zastúpení: I. Toda Jiménez, advokát)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie,
            
         
               —
            
            
               uznal a určil právo žalobkyne na odpustenie cla požadovaného od žalobkyne vo výmere z 27. júna 2011, ktorý vystavila Dependencia Regional de Aduanas e Impuestos Especiales de la delegación Especial de Cataluña, ako sadzbu Spoločenstva za dovoz za roky 2006, 2007 a 2008 v sume 2 4 53  003,38 eura, a
            
         
               —
            
            
               zaviazal žalovanú na náhradu trov tohto konania o neplatnosť.
            
         
      Dôvody a hlavné tvrdenia
   
   Žalobkyňa sa v tomto konaní domáha zrušenia rozhodnutia Komisie z 15. apríla 2014 vydaného vo veci REM 02/2012, ktorým odmietla odpustiť žalobkyni clá požadované v súvislosti s dovozmi „aromatizovaného cukrového sirupu s pridanými farbivami“, ktorý bol pôvodne deklarovaný ako prepracovaný v Andore, pri ktorých žalobkyňa vystupovala ako colný zástupca v postavení nepriameho zástupcu dovozcu.
   Na podporu svojej žaloby žalobkyňa uvádza dva žalobné dôvody.
   
               1.
            
            
               Prvý žalobný dôvod založený na porušení článku 239 Colného kódexu z dôvodu chyby Komisie pri posúdení osobitnej situácie a opomenutí zváženia skutočností relevantných pre rozhodnutie.
               
                           —
                        
                        
                           V tejto súvislosti uvádza, že colný zástupca nemal nič spoločné s postupom výroby dovážaného výrobku, ktorý bol kľúčovým faktorom pre požadovanie zaplatenia cla, že postup dovozcu bol zložitý a colný zástupca o ňom nemal vedomosti, že španielske colné orgány mu neoznámili svoje podozrenia o konaní dovozcu a ani neprijali žiadny druh zabezpečovacieho opatrenia, že osvedčenia EUR-1, v ktorých sa uvádzajú dovozy boli orgánmi Andory dva krát potvrdené, a že vrátane prvých analýz španielskych colných orgánov potvrdzovali, že výrobky zakladajú nárok na preferenčné zaobchádzanie.
                        
                     
         
               2.
            
            
               Druhý žalobný dôvod založený na porušení článku 239 Colného kódexu Spoločenstva, keďže neexistovalo „podvodné konanie“ alebo „hrubá nedbanlivosť“, ktorá by vylučovala požadované odpustenie cla.
               
                           —
                        
                        
                           Žalobkyňa v tejto súvislosti uvádza, že Komisia sa obmedzuje na vymenovanie série možných konaní, ktoré údajne mohol colný zástupca vykonať a ktoré ho mohli viesť k pochybnostiam o zákonnosti dovozov. V každom prípade sa z toho nedá vyvodiť „podvodné konanie“ alebo „hrubá nedbanlivosť“ colného zástupcu, takže to nebráni odpusteniu.
                        
                     
                           —
                        
                        
                           Žalobkyňa tiež zdôrazňuje dobromyseľnosť a opatrnosť, s ktorými ako colný zástupca konala.